Pipizini

Heringia
 Pipiza
 Pipizella
 Trichopsomyia
 Triglyphus

Pipizini er en gruppe av fluer som tilhører familien blomsterfluer (Syrphidae). Tribusen omfatter ca. 175 kjente arter, 13 av dem forekommer i Norge. De er små til middelsstore, kullsvarte blomsterfluer med hårete øyne. Navnet galleblomsterflue brukes på norsk om de fleste artene i gruppen Pipizini.

 Utseende 
Små til middelsstore (4-11 mm), slanke, blankt kullsvarte blomsterfluer, bare føttene kan ha lysere farge, dessuten har Pipiza-artene gjerne gule flekker på bakkroppen. De kan minne om Cheilosia-arter, men skilles fra disse på det flate ansiktet. Fasettøynene er tydelig hårete og møtes i pannen hos hannene, men ikke hos hunnene. Antennene er forholdsvis korte, mest mørke, det tredje leddet av ulik form. Ansiktet er flatt og hårete, munnkanten ikke framskytende. Thorax er mer eller mindre blank, med mørke hår. Bakkroppen er avlang, mattere enn thorax, med mørke, oppstående hår. Beina er slanke, lårene og stort sett også leggene svarte, føttene mer eller mindre gule. Det innerste fotleddet kan være noe utvidet hos hannen. Vingene er slanke, glassklare eller mer eller mindre røykfargede.   
De ulike artene i denne gruppen er vanskelige å skille, noen ganger er det bare mulig å bestemme hannene sikkert ved å undersøke kjønnsorganene.

 Levevis 
Larvene er rovdyr som først og fremst lever av bladlus, gjerne slike som danner galler. De kan også leve av skjoldlus og sugere. De voksne fluene lever mest i skog og flyr i april-september.

 Utbredelse 
Slekten er utbredt i alle verdensdeler bortsett fra Afrika (og Antarktis, der det ikke finnes høyere insekter). Hovedtyngden av artene lever i den palearktiske sone.

 Systematisk inndeling / nordiske arter 
Plasseringen av denne gruppen er noe usikker, gruppen har få trekk som binder den sammen med andre blomsterflue-grupper. Noen taksonomer vil plassere den i en underfamilie for seg, Pipizinae. Andre vil plassere slekten i underfamilien Syrphinae, noe som passer bra med at larvene lever av bladlus. Det vanligste er likevel å plassere gruppen i Eristalinae.

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Eristalinae
 gruppe Pipizini
 slekten galleblomsterfluer, Heringia Rondani, 1856
 Underslekten Heringia (i snever forstand)
 almegalleblomsterflue, Heringia heringi (Zetterstedt, 1843) – langs kysten til Hardanger
 Underslekten Neocnemodon Goffe, 1944
 Heringia brevidens (Egger, 1865) – bare i Danmark i Norden
 Heringia fulvimanus (Zetterstedt, 1843) – spredte funn i Sverige, hittil ikke funnet i Norge
 Heringia larusi Vujič, 1999 – hittil ikke funnet i Norge, men burde i alle fall finnes i Pasvik
 Heringia latitarsis (Egger, 1865) – finnes i Skåne og Uppland i Sverige, ikke i Norge
 mørk galleblomsterflue, Heringia pubescens (Delucchi & Pschorn-Walcher, 1955) – trolig vanligste art i Norge, langs kysten til Rogaland, også i indre deler av Østlandet
 vortegalleblomsterflue, Heringia verrucula (Collin, 1931) – bare ett funn fra Stavanger i Norge
 lys galleblomsterflue, Heringia vitripennis (Meigen, 1822) _ Østlandet og Sørlandet
 slekten galleblomsterfluer, Pipiza Fallén, 1810
 østlig galleblomsterflue, Pipiza accola Violovitsh, 1985 – bare funnet i Østfold i Norge
 lårgalleblomsterflue, Pipiza austriaca Meigen, 1822 – langs kysten av Østlandet og Sørlandet.
 toflekket galleblomsterflue, Pipiza bimaculata Meigen, 1822 – muligens bare en fargevariant av Pipiza noctiluca
 Pipiza fenestrata Meigen, 1822 – ikke i Norge, funnet i Sverige
 Pipiza festiva Meigen, 1822 – bare funnet i Finland i Norden
 sørgegalleblomsterflue, Pipiza lugubris (Fabricius, 1775) – Sør-Norge, men mangler på Vestlandet
 gulfotet galleblomsterflue,  Pipiza luteitarsis Zetterstedt, 1843 – langs kysten til Bergen, ett funn fra Nordland
 lysende galleblomsterflue, Pipiza noctiluca (Linnaeus, 1758) – trolig et artskompleks. Over hele Norge bortsett fra i fjellet.
 firflekket galleblomsterflue,  Pipiza quadrimaculata (Panzer, 1804) – nord til Troms, men mangler i fjellet.
 slekten rotlusblomsterfluer, Pipizella Rondani, 1856
 Pipizella certa Violovitsh, 1981 – ett par funn fra Sverige, ikke i Norge
 nordlig rotlusblomsterflue, Pipizella viduata (Linnaeus, 1758) – nord til Troms, ikke uvanlig
 Pipizella virens (Fabricius, 1805) – bare gamle funn fra Danmark og Skåne i Norden
 slekten galleblomsterfluer, Trichopsomyia Williston, 1888
 lyshåndet galleblomsterflue, Trichopsomyia flavitarsis (Meigen, 1822) – Sør-Norge, enkelte funn også i nord
 Trichopsomyia joratensis Goeldlin de Tiefenau, 1997 – noen få funn fra Sverige, ikke i Norge
 slekten galleblomsterfluer, Triglyphus Loew, 1840
 burotblomsterflue, Triglyphus primus Loew, 1840 – funnet ved Oslo i 1986

 Litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php  - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org 
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.

 Eksterne lenker 

 www.syrphidae.com/ – the Syrphidae website 
 Norsk Entomologisk forening – for deg som vil lære mer om insekter.

kategori:Blomsterfluer
Kategori:Tovinger formelt beskrevet i 1885